దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఐదుగురికి విశ్రాంతి.. జాబితాలో ధోనీ కూడా..?
శ్రీలంకలో మార్చి 6 నుంచి జరగనున్న ముక్కోణపు టీ20 టోర్నీ నుంచి భారత జట్టు అగ్రశ్రేణి క్రికెటర్లకి విశ్రాంతినివ్వాలని
TNN | Updated:
Feb 24, 2018, 01:46PM IST
శ్రీలంకలో మార్చి 6 నుంచి జరగనున్న ముక్కోణపు టీ20 టోర్నీ నుంచి భారత జట్టు అగ్రశ్రేణి క్రికెటర్లకి విశ్రాంతినివ్వాలని సెలక్టర్లు భావిస్తున్నారు. దక్షిణాఫ్రికాతో శనివారం రాత్రి జరగనున్న చివరి టీ20 మ్యాచ్&zwnj;తో సఫారీ పర్యటనని టీమిండియా ముగిస్తుండగా.. ముక్కోణపు టీ20 సిరీస్&zwnj; కోసం జట్టుని సెలక్టర్లు ఆదివారం ప్రకటించనున్నారు. ఇప్పటికే కెప్టెన్ విరాట్ కోహ్లి, ఫాస్ట్ బౌలర్ జస్&zwnj;ప్రీత్ బుమ్రాకి విశ్రాంతినిస్తురంటూ వార్తలు వస్తున్నాయి. తాజాగా ఆ జాబితాలో మరో ముగ్గురు క్రికెటర్లు కూడా చేరారు. ఈ ముక్కోణపు టీ20 టోర్నీలో భారత్, శ్రీలంక, బంగ్లాదేశ్ పోటీపడనున్నాయి.
దక్షిణాఫ్రికా గడ్డపై సుదీర్ఘ సిరీస్ ఆడిన కోహ్లి, బుమ్రా&zwnj;తో పాటు ఫాస్ట్ బౌలర్ భువనేశ్వర్ కుమార్, హార్దిక్ పాండ్య&zwnj;కి కూడా విశ్రాంతినివ్వాలని సెలక్టర్లు భావిస్తున్నారట. ఈ ముక్కోణపు టీ20 ముగిసిన కొద్దిరోజులకే ఐపీఎల్ 2018 టోర్నీ కూడా ఆరంభమవనున్న నేపథ్యంలో వీలైతే మహేంద్రసింగ్ ధోనీకి కూడా రెస్ట్ ఇచ్చి.. అతని స్థానంలో యువ క్రికెటర్ రిషబ్ పంత్&zwnj;కి మరో అవకాశమివ్వాలనే ఆలోచనలో కూడా సెలక్టర్లు ఉన్నట్లు సమాచారం. దీంతో.. రెస్ట్ ఇవ్వనున్న క్రికెటర్ల జాబితా ప్రస్తుతం ఐదుగురికి చేరింది. కోహ్లికి విశ్రాంతినిస్తే.. అతని స్థానంలో ఓపెనర్ రోహిత్ శర్మ జట్టుని నడిపించనున్నాడు. గత ఏడాది చివర్లో తన వివాహం సందర్భంగా విరాట్ కోహ్లి శ్రీలంక&zwnj;తో వన్డే, టీ20 సిరీస్&zwnj; నుంచి పక్కకి తప్పుకోగా.. రోహిత్ శర్మ విజయవంతంగా జట్టుని నడిపించిన విషయం తెలిసిందే.